**PRIJEDLOG**

Na temelju odredaba članka 78. Zakona o koncesijama („Narodne novine“ br. 69/17, 107/20), članka 44. Zakona o komunalnom gospodarstvu („Narodne novine“ br. 68/18, 110/18, 32/20) i članka 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 9/20, 14/21, 14/23) **Općinsko vijeće Općine Martijanec** **na 19. sjednici održanoj dana 29. studenoga 2023. godine donosi**

**PLAN**

**DAVANJA KONCESIJA ZA 2024. GODINU**

**I.**

Donosi se Plan davanja koncesija na području Općine Martijanec za 2024. godinu.

**II.**

Općina Martijanec u 2024. godini nema namjeru dati koncesiju u područjima, odnosno za djelatnosti iz članka 8. stavka 1. Zakona o koncesijama (»Narodne novine« broj 69/17, 107/20).

**III.**

Trenutno aktualna koncesija je koncesija dana za obavljanje komunalne djelatnosti dimnjačarskih poslova na rok od 5 godina, odnosno do 18.05.2025. godine, koju izvršava izabrani koncesionar društvo CAMINUS j.d.o.o., Janka Jurkovića 5, 42000 Varaždin.

**IV.**

Općinsko vijeće Općine Martijanec tijekom kalendarske godine ovisno o okolnostima može promijeniti ovaj Plan davanja koncesija.

**V.**

Plan davanja koncesija bit će dostavljen Ministarstvu nadležnom za financije najkasnije do kraja siječnja iduće godine.

**VI.**

Ovaj Plan stupa na snagu osmog dana od dana objave u „Službenom vjesniku Općine Martijanec“.

KLASA: 363-01/23-01/10

URBROJ: 2186-19-01-23-1

Martijanec, 29. studenoga 2023. godine

**PREDSJEDNIK**

**OPĆINSKOG VIJEĆA**

Stjepan Golubić, ing.

**OBRAZLOŽENJE**

**PRIJEDLOGA ZA DONOŠENJE PLANA DAVANJA KONCESIJA ZA 2024. GODINU**

1. **PRAVNA OSNOVA ZA DONOŠENJE PLANA**

Pravni temelj za donošenje Plana davanja koncesija za 2024. godinu su odredbe članka 78. Zakona o koncesijama („Narodne novine“ br. 69/17, 107/20), članka 44. Zakona o komunalnom gospodarstvu („Narodne novine“ br. 68/18, 110/18, 32/20) i članka 31. Statuta Općine Martijanec („Službeni vjesnik Varaždinske županije“ br. 10/13, 24/13, 18/18, 09/20, 14/21, 14/23).

1. **OCJENA STANJA I TEMELJNA PITANJA KOJA SE UREĐUJU PLANOM**

Zakon o koncesijama propisuje davateljima koncesija obvezu izrade godišnjeg Plana davanja koncesije koji se nakon donošenja dostavljaju ministarstvu nadležnom za financije.

Općina Martijanec u 2024. godini nema namjeru dati koncesiju u područjima, odnosno za djelatnosti iz članka 8. stavka 1. Zakona o koncesijama (»Narodne novine« broj 69/17). Trenutno aktualna koncesija je koncesija dana za obavljanje komunalne djelatnosti dimnjačarskih poslova na rok od 5 godina, odnosno do 18.05.2025. godine, koju obavlja izabrani koncesionar društvo CAMINUS j.d.o.o., Janka Jurkovića 5, 42000 Varaždin.

1. **OBRAZLOŽENJE POTREBE OSIGURANJA FINANCIJSKIH SREDSTAVA**

Provedba ovog Plana ne zahtijeva osiguranje financijskih sredstava u Proračunu.